Den 54-årige nordjyde, der tilbage i november var i slagsmål med sin bror, er nu blevet tiltalt for at have kvalt ham.

Et slagsmål mellem en 54-årig mand og hans 57-årige bror endte fatalt tilbage i november 2014. Den 57-årige overlevede ikke de kvæstelser, han pådrog sig i slagsmålet, og nu er den 54-årige bror blevet tiltalt for at have drabt sin bror ved kvælning. Det skriver Nordjyske Anklagere på Twitter. Den 57-årige mand, der omkom, var fra Ingstrup i Nordjylland. Efter slagsmålet den 13. november 2014 blev han genoplivet, men om natten afgik han ved døden. Den 57-årige og hans 54-årige bror var efter en drikkeleg endt i slagsmål, og det var i den forbindelse at den 57-årige faldt livløs om. Den 54-årige blev samme aften anholdt og sigtet for grov vold. Dagen efter blev sigtelsen ændret til vold med døden til følge, og den 54-årige blev fremstillet i grundlovsforhør. Det var den 54-årige selv, der dengang ringede 112 og fortalte, at han havde været i slagsmål, og hans 57-årige bror var faldet livløs om. Nu er manden altså tiltalt, men der endnu ikke fastsat retsmøde ved Retten i Hjørring.